Агәабзиарахьчара аминистрраҿ ашколхәыҷқәа рыбжьара авирус аҟазаара атәы иалацәажәеит
© Sputnik / Виталий ТимкивМассовая вакцинация от COVID-19 в России
© Sputnik / Виталий Тимкив/
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 26030-ҩык рҟынӡа инаӡеит, ргәы бзиахахьеит 21780-ҩык ауааԥсыра, рыԥсҭазаара иалҵит 391-ҩык.
АҞӘА, цәыббра 11 – Sputnik, Бадраҟ Аҩӡба. Ашколхәыҷқәа рыбжьара COVID-19 аҟазаара иацло иубом ҳәа иҳәеит ареспублика агәабзиарахьчара аминистр Едуард Быҭәба Аминитсрцәа реилазаара аилатәараҿы.
"Ҳареи ҳсанитар-епидемиологиатә маҵзурақәеи ари хылаԥшра аҳҭоит. Акызаҵәык аҭаацәа ҳрыҳәоит ахәыҷқәа ашкол ахь ианнаргои ианыргои рҽеизырымкларц", - ҳәа иҳәеит иара.
29 Нанҳәа, 09:35
13
Аминистр иара убасгьы иазгәеиҭеит Гәдоуҭатәи аковид-госпиталь аҿы адизельтә генератор шаҭаху, аӡынтәи аамҭа азыԥхьагәаҭаны.
Едуард Быҭәба далацәажәеит Гәдоуҭатәи агоспиталь дшаҭааз, уа иҟоу акомпиутертә томограф аштаттә режим ала аус шауа.
Аԥыза-министр Александр Анқәаб иҳәеит иааиуа амчыбжь азы Акоординациатә штаб аилатәара мҩаԥысраны ишыҟоу, ишрылацәажәо араионқәа рыҟны аус зуа алабораториақәа русура, иара убасгьы ашколқәа рҿы аҭагылазаашьа. Ашколхәыҷқәа рыбжьара COVID-19 аҟазаара иацло иубом, иҳәеит аԥыза-министр.
Иара убас шәаԥхьар ҟалгоит:
- Апандемиатә ҭагылазаашьа иалацәажәеит Гәдоуҭа араион аҿы